STORIEWERF: CV Martie Preller
Ek is op Potchefstroom gebore - altans - my lyf is daar gebore en het daar grootgeword. Mens se kop/siel/gees - dit of wat jou ook al uniek jy maak, swerf mos maar orals rond - deur al die boeke wat jy lees - deur al die mense se lewens wat jy ken en ontmoet en van hoor, deur alles wat met jou gebeur en wat jy laat gebeur, waar jy is en nie is nie.
Ek het op Potch tale geswot en 'n onderwysdiploma en gaan skoolhou. Hoofsaaklik Latyn gegee, maar ook Engels. Ek is getroud, het drie kinders gehad en is geskei. Soms word wat lyk soos 'n doodloopstraat 'n baldadige hartpad. Ek begin daar êrens by 40 jaar skryf - wat ek nog altyd wou doen en te bang was om te probeer. (Eers swot ek Sielkunde - want sê nou ek kan nie skryf nie? Is ek nou mal om te dink ek kan skryf 'n lewe maak?)
My kinders en kleinkind (gebore: 1974, 1976 ,1978 en 2004) is vir my 'n heerlikheid. Augustinus het gesê die liefde is soos 'n klip: dit hou jou op die grond. Kinders is soos klippe. Hulle hou jou op die grond, anker jou in die lewe self. Dis ook een van die redes waarom ek hoofsaaklik vir kinders geskryf het en nog skryf. Kinders is plat op die aarde, nie êrens op 'n plek waar hulle dink hulle behoort te wees nie, en hulle weet nog dat hulle vlerke het. Ons is aardsgebonde, maar ook onbeperk, dink ek.
Ek het 'n wye verskeidenheid goed geskryf. Meeste is gepubliseer, maar ek het ook 'n laai vol van daai soort skryfsels wat mens nie mee raad het nie en ook nie wil laat gaan nie.
Curriculum vitae? Die verloop van 'n lewe? Met die klem op loop. Ons reis deur 'n lewe en boeke is net reisjoernale van plekke waar ons was en wat ons deel met ander medereisigers.
Professionele Skrywer. Ek werk tans (Nov. 2004) aan die draaiboeke vir 'n storiereeks vir kinders, Dokotela Papalela , vir SABC 2 in opdrag van Sonneblom Films en in samewerking met Katinka Heyns, Tobie Cronje en Piet Grobler.
In Februarie 2000 het ek 'n skryfkursus gekonseptualiseer vir aspirant-skrywers in alle genres. Die kursus het sentreer rondom die maak van 'n storiekern wat aangepas kan word om aan die vereistes van enige genre, hetsy prenteboeke, jeugverhale, draaiboeke of watter genre ookal te voldoen
In 2003 loop my ervarings van skryf en die deel daarvan met ander via die internetkursus en die werkswinkels uit op die publikasie van Eendag was daar 'n storie - 'n praktiese storiemaakkursus(Tafelberg)
In 2009 publiseer ek Die land van stories - 'n praktiese storiemaakkursus - Vir almal met 'n liefde vir stories wat die nuwe en verbeterde weergawe is van my skryfervaring.
1994: Daar's 'n spook in my kas (Human & Rousseau) Vir kinders 6- 8 jaar
1995: 'n Haas moet doen wat 'n haas moet doen (Human & Rousseau) Vir kinders 8-12 jaar
1997: Op die spoor van die Lesea-vanger (Juta) Kies-jou-eie- avontuur - deel van STERREEKS, Graad 3
1999: Perfectly Me (Cambridge University Press) Cambridge Life Skills Project - Picture Book.
1999: Vonkfiksie (Human & Rousseau) - twee bydraes
2001: In die tyd van die Esob - 'n Gids (Tafelberg) Uitkomsgebaseerde werkboek
2001: Lisa het 'n plan (LAPA) Volkleurprenteboek
2003: Eendag was daar 'n storie! - 'n Praktiese Storiemaakkursus (Tafelberg) Skryfhandleiding
2003: Skilpad sonder 'n dop (Nasou-Via Afrika Opvoedkundige
Daar's 'n spook in my kas (Nasou-Via Afrika Opvoedkundige
(Laasgenoemde is n verwerking van Daar's 'n spook in my kas
Bogenoemde drie titels verskyn as sg. "Big Books" vir gebruik in
skole: Graad 1, 2 en 3) Van elke titel is ook "Small Books"
2004: Balkie en die Kleurdief (Human & Rousseau) 'n Anderste
2004: Diep, diep in 'n donker bos (LAPA) ('n Babalela -"opvolg")
2004: Balkie en die son se slaapplek (Best Books) 'n Lees-, Leer- en Taalreis. (Graad 4)
Balkie and the Sun's Resting Place (Best Books) Reading,
Balkie en die woeste virus (Best Books) 'n Lees-, Leer- en
Balkie en die lugrowers (Best Books) 'n Lees-, Leer- en Taalreis. (Graad 6)
2008: Lisa het 'n plan (LAPA)
2009: Vandag is nie gister nie - 'n spanningsverhaal vir volwasse lesers
2009: Die land van stories - 'n praktiese storiemaakkursus - Vir almal met 'n liefde vir stories
3-UP: Program vir kinders 3-8; 26 programme, uitgesaai op e-TV van Februarie tot Julie 1999. - Draaiboeke vir gedeelte van die programme asook die "skakels".
Maandelikse kinderstorie (Balkie) in rooirose (Januarie 1993 - Desember 2005)
Weeklikse kinderstorie (Jamie en
Sebastiaan) in vrouekeur (sedert April 2000)
Maandelikse storie (Kanja die Derde) in rooirose, saam met Martie Kruger en Heidi Fivaz (illustrasies) (Januarie 2006 - April 2008)
1986: Die groot slang en die ongehoorsame kind. 'n Toneelstuk gebaseer op 'n Tsonga-legende (gepubliseer in Van die banke op die planke: 1994) Sebokeng Onderwyskollege, Vanderbijlpark wen met die opvoering van hierdie toneelstuk die ATKV se ATO'86 kompetisie (Afrikaanse Toneel vir Onderwyskolleges)
1996: ATKV-kinderboektoekenning (1994) vir Daar's 'n spook in my kas (kategorie: 6-7 jaar)
1998: In die tyd van die Esob word verkies vir die Ererol van IBBY (International Board on Books for Young People) en verteenwoordig Suid-Afrika by 'n Internasionale Simposium vir Jeugboeke in Indië
Lisa het 'n plan.
2006: Tienie Holloway Medalje vir Kleuterliteratuur vir Diep, diep in 'n donker bos
(Inligting verskaf deur Martie Preller, Januarie 2005 - bygewerk Junie 2011)